google/wiki40b huggingface dataset:
Vojtech Križan

Životopis

Študoval na Priemyselnej škole strojníckej v Košiciach, externe maturoval na Učiteľskom ústave v Banskej Bystrici (1934), absolvoval kurz učiteľov včelárstva v Liptovskom Hrádku (1934). Býval v obci Divinka, kde pracoval ako učiteľ a riaditeľ školy. Tu má aj pamätnú tabuľu. Včelársky odborník a zlepšovateľ najmä vo včelárskej a úľovej technike. Vymyslel a používal veľa technických inovatívnych riešení a pozdvihol včelárstvo, ako také, na európsku úroveň. Je autorom odborných kníh so včelárskou tématikou s názvom "VČELÁRSKA TECHNIKA" a "1000 OTÁZOK A ODPOVEDÍ ZO VČELÁRSTVA". Organizátor zväzovej činnosti včelárov. Prispieval do odborných časopisov. Nositeľ viacerých vyznamenaní. Na jeho technické riešenia sa chodili pozerať exkurzie včelárov aj zo západnej Európy, napr. aj zo Švajčiarska. Vo včelárskom skanzene v Kráľovej pri Senci je možné vidieť niektoré zo zachovaných exponátov.
Frank Muller (astronóm)

Frank Muller (* 10. september 1862, Virgínia, USA – † 19. apríl 1917, Virgínia, USA) bol americký astronóm, blízky spolupracovník Ormonda Stona a Francisa Leavenwortha.
Je pochovaný na Warrentonskom cintoríne vo Virgínii.
Marcus Pacuvius

Marcus Pacuvius (220-130 pred Kr.) bol rímsky autor tragédii a maliar.
Pacuvius bol synovcom a žiakom Ennia, ktorý prvý urobil z tragédie významný žáner v rímskom prostredí. Pacuvius pokračoval v jeho šľapajach a v období od Enniovej smrti (169 pred Kr.) do nástupu ďalšieho významného tragika, Lucia Accia (okolo roku 140 pred Kr.), bol jediným činným autorom tragédii v Ríme. Podobne ako Ennius, mal oskánsko-grécke korene, aj keď už patril k rímskym občanom. Narodil sa v meste Brundisium, ktorá sa stalo rímskou dŕžavou len v roku 244 pred Kr., a jeho latinčina nikdy nedosiahla čistoty, akou sa honosili Naevius alebo Plautus. Vďaka svojmu strýkovi sa v Ríme pripojil k vyššej triede a tešil sa priazni rodu Scipionov.
Pacuvius sa preslávil tiež ako maliar. Podľa Plínia Staršieho jestvovala jeho maľba v Herkulovom chráme na Forum Boarium.
Pacuvius tvoril až do veku 80 rokov, kedy uviedol na javisku hru súčasne so svojim mladým pokračovateľom, vtedy 30-ročným, Acciom. Posledné roky života strávil v ústraní v Tarente. Podľa podania Aula Gellia ho tu navštívil Accius na ceste do provincie Asie, aby mu predčítal drámu Atreus. Ide s najväčšou pravdepodobnosťou iba o povesť, podobne ako v prípade Caecilia a Terentia. Aulus Gellius uvádza aj Pacuviov epitaf, ktorý si údajne zložil sám a ktorý chváli za jednoduchosť a vážnosť.

Dielo

Na rozdiel od Ennia alebo Plauta, Pacuvius nebol príliš plodný autor. Vieme o dvanástich tragédiach zaoberajúcich sa látkou z trójskeho cyklu: Antiope, Teucer, Armorum iudicium (Spor o zbrane), Dulorester (Otrok Orestés), Chryses, Niptra (Kúpeľ), Hermiona, Iliona, Atalanta, Medus, Pentheus a Periboea. Pacuvius je aj autor jednej praetexty Paulus oslavujúcej víťazstvo Lucia Aemilia Paulla Macedonica v bitke pri Pydne (168 pred Kr.).
Zdá sa, že Cicero, ktorý sa na Pacuvia často odvoláva, ho považoval za najvýznamnejšieho rímskeho tragika. Úryvky citované Ciceronom ukazujú, že dramatik v svojej tvorbe polemizoval o etike aj o prírodných zákonitostiach, a že pochyboval o náboženstve v podobe, v akej jestvovalo v rímskom štáte. Pacuvius bol v tomto ohľade predchodcom básnika a filozofa Lucretia. Pacuviove hry pomohli rozviť latinský jazyk ako nástroj vhodný nielen pre filozofické úvahy, ale aj pre rečníctvo a historiografiu. Dramatikova invencia viedla k tomu, že sa u Pacuvia objavujú gramatické a štylistické novotvary, ktoré si vzal na mušku veľký satirik Gaius Lucilius aj neskorší autor satír Persius.
Heureka.sk

Heureka.sk je slovenský interaktívny nákupný radca, s návštevnosťou cez 1,3 milióna reálnych užívateľov (RU ) mesačne  (meranie: AimMonitor ), ktorý ponúka široké spektrum rôznych možností uľahčujúcich internetové nakupovanie.

História

Slovenská verzia pôvodne českého interaktívneho nákupného radcu Heureka.sk bola založená v r. 2008. Dňa 31.marca 2013, po fúzii so spoločnosťou Miton Media, a.s., sa novým prevádzkovateľom Heureka.sk stala spoločnosť Allegro Group CZ, s.r.o. Rok potom nastávajú v spoločnosti Allegro Group CZ, s.r.o. korporačné zmeny. Na základe týchto zmien sa nákupný radca  Heureka.cz od 1. 4. 2014  stáva súčasťou spoločnosti Naspers OCS Czech Republic, s.r.o. Do existujúceho  globálneho segmentu porovnávačov patrí napríklad brazílsky porovnávač  BusCapé, juhoafrický PriceCheck, taliansky Trova Prezzi, poľský Ceneo a ďalšie.
Promajna

Turizmus

Osada patrí medzi menšie a pokojnejšie turistické strediská Makarskej riviéry, no jej poloha pod Biokovom a okolité píniové lesy z nej robia jednu z najkrajších dovolenkových destinácii v tejto časti Dalmácie. Kamienková pláž lemuje celú zátoku strediska a od Bašky Vody až do susedného Bratuša vedie pobrežím chodník. Na promenáde je niekoľko reštaurácii, kaviarní, butikov, ale aj pošta, zmenáreň a malý park.
Počas turistickej sezóny sú v stredisku ponúkané atrakcie - šmýkľavky, trampolíny, vodné bicykle, skútre, člny, výlety loďou, nafukovacie trampolíny a lezecké „skaly“ na vode a iné. Veľkú časť dovolenkárov tvoria slovenskí a českí turisti, využívajúci apartmánový komplex Dukič a priváty.
Saint-Étienne-lès-Remiremont

Poloha

Obec má rozlohu 33,81 km². Najvyšší bod je položený 819 m n. m. a najnižší bod 370 m n. m.

Obyvateľstvo

Počet obyvateľov obce je 3 887 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chevanceaux

Poloha

Obec má rozlohu 21,77 km². Najvyšší bod je položený 154 m n. m. a najnižší bod 63 m n. m.

Obyvateľstvo

Počet obyvateľov obce je 1 007 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Baďan

Dejiny

Nálezy archeologických výskumov z povrchových zberov v katastrálnom území obce a v okolí dokumentujú osídlenie už v mladšej dobe kamennej. Ako osada sa po prvýkrát v písomnom prameni objavuje Baďan v roku 1245 ako Villa Bagun. Prakticky od konca 20-tych rokov 14. storočia až po zrušenie poddanstva v 19. storočí patrila obec do majetku rôznych zemepánskych rodín, mešťanov, zväčša pochádzajúcich z južnej časti Hontianskej stolice. V druhej polovici 16. storočia dedina prežívala obdobie hrozieb tureckej expanzie. Zachované písomné pramene dokumentujú činnosť obyvateľov dediny najmä v poľnohospodárstve.

Turistika

V časti obce Klastava je vybudovaný náučný chodník pod názvom Po stopách predkov, ktorého súčasťou je trasa umožňujúca jazdenie na koňoch. 
Spolu s ďalšími obcami mikroregiónu Južné Sitno sa organizujú Podsitnianske dni hojnosti, kde majú návštevníci v období máj až september možnosť vidieť tradičnú kultúru obcí. V obci Baďan sa v júli organizujú Dni tradičného odievania. Ide o prezentáciu remesiel tradičného odievania spojená s módnou prehliadkou, súťaže ako zmotávanie vlny do klbka, rolovanie tkaných kobercov, navliekanie korálok na motúz, ošívanie záplat a pod.
Nedožery-Brezany

Poloha

Obec sa nachádza v Hornonitrianskej kotline, približne 5 km severne od Prievidze. Rozkladá sa takmer výhradne na ľavom brehu rieky Nitry, ktorá v južnej časti obce priberá ľavostranný Breziansky potok. Prevažne rovinatý terén chotára sa na východnom okraji obce dvíha na výbežky pohoria Žiar.

Doprava

Cez Nedožery-Brezany prechádza cesta I/64, vedúca z Prievidze cez Fačkovské sedlo do Žiliny. V obci sa na túto cestu napája komunikácia III. triedy z Lazian. Stredom tiež prechádza železničná trať Prievidza – Nitrianske Pravno, v súčasnosti však bez osobnej dopravy a len sporadickou nákladnou dopravou.

Pamiatky

Dominantou obce je rímskokatolícky kostol z roku 1939, spojený so starším gotickým kostolom (1409). V časti obce Nedožery je kaplnka zo začiatku 19. storočia.

Obecné symboly

Symboly obce sú zapísané v Heraldickom registri Slovenskej republiky.
Taissa Farmigová

Životopis

Taissa sa narodila v auguste 1994 v New Jersey. Je najmladšia zo siedmych detí a jej rodičia sú ukrajinského pôvodu. Jej sestrou je herečka Vera Farmiga, ktorá Taissu prehovorila na to, stať sa herečkou, pretože v nej videla talent. Obsadila ju do filmu Higher Ground, ktorý režírovala sama Vera. Objavuje sa aj v seriáli American Horror Story.  V roku 2018 stvárnila postavu sestry Irene v mysterióznom americkom horore Mníška.
Homo pathologicus

Homo pathologicus je (skôr zriedkavá) teória vedenia/prístup k vedeniu. Podľa nej treba za základ vedenia ľudí považovať charakteristiky ľudí obyčajne považované za negatívne či choré (afektívne, iracionálne a emocionálne procesy) a nepovažovať teda človeka tak ako v ostatných bežných teóriách vedenia za racionálne konajúceho. Viacerí autori (Neuberger či Von Rosenstiel) v oblasti analýzy vedenia vyzývajú na analýzu práve týchto patologických faktorov.
Popudom k vzniku tohto prístupu je psychoanalýza S. Freuda. Podľa psychoanalýzy je väčšina motívov pre myslenie a konanie emocionálnej a nevedomej povahy, presnejšie majú pôvod v nevedomej potrebe spracúvať zážitky z raného detstva. Preto jedinec interaguje s iným jedincom tak, ako keby tento druhý jedinec bol referenčnou osobou z jeho detstva.
Príkladom takéhoto prístupu k výskumu vedenia ľudí je štúdia Ketsa de Vriesa a Millera z roku 1984.
Israel Kirzner

Život

Syn známeho rabína a talmudistu sa narodil v Londýne, študoval v Južnej Afrike, neskôr sa dostal do USA. V rokoch 1947 - 1949 navštevoval Univerzitu v Kapskom Meste, bakalársky titul (summa cum laude) získal na Brooklyn College v 1954, o rok neskôr MBA a v 1957 Ph.D. na New York University (študoval pod vedením Ludwiga von Misesa).

Kariéra

Najväčšia časť Kirznerovej práce sa týka ekonómie znalostí, podnikania a etiky trhov. Je emeritným profesorom na New York University a vedúcim nástupcom myšlienok a metodológie Ludwiga von Misesa. V roku 2006 obdržal Cenu za výskum podnikania "za rozvoj ekonomickej teórie zdôrazňujúc dôležitosť podnikania pre ekonomický rast a fungovanie kapitalistického systému."
Mouillac (Gironde)

Poloha

Obec má rozlohu 1,87 km². Najvyšší bod je položený 64 m n. m. a najnižší bod 27 m n. m.

Obyvateľstvo

Počet obyvateľov obce je 99 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pawn

História

Pôvodný názov Small-C bol čoskoro zmenený na Small, pretože autori považovali jazyk za niečo viac než len kópiu jazyka C. Došlo k fundamentálnym zmenám oproti jazyku C, napríklad odstránenie typov premenných, či nahradenie a prerobenie systému ukazovateľov (pointerov). Neskôr, keď jazyk nadobudol vyššiu komplexnosť, bol premenovaný ešte raz, na Pawn. Tento názov nesie už niekoľko rokov.

Technológia a AMX

Ako skriptovací jazyk potrebuje virtuálne prostredie - virtuálny stroj, na fungovanie. Toto prostredie autori nazvali AMX, zo skratky Abstract Machine eXecutor. AMX vo veľkej miere udáva vlastnosti jazyka.
Jazyk je beztypový, všetky údaje sa ukladajú do rovnako veľkých premenných, zväčša o veľkosti 4 Bajtov. Počas programovania je možné používať tzv. Tagy, ktoré umožňujú typovú kontrolu. Táto kontrola však neexistuje v reálnom čase, iba počas kompilácie je možné vytvárať vlastné typy, bežne dostupné sú Boolean či Float. U znakov a textových reťazcov sa tagy nepoužívajú.
AMX používa technológiu "stack-based", čiže vo virtuálnom stroji sú všetky údaje uložené v zásobníku (Stack). Toto vo veľkej miere negatívne ovplyvňuje rýchlosť jazyka Pawn. Kompilácia má tak ako v podobných jazykoch dva kroky - prvotná kompilácia, ktorá pozostáva z prekladu zdrojového kódu do byte-kódu. Byte-kód ešte nie je spustiteľný na danom stroji. Musí teda prejsť cez AMX, kde je v reálnom čase prekladaný na binárny kód spustiteľný na danom stroji.

Ukážka kódu

#include <float>#include <core>const new text[64] = "Addition";main() {
    new cislo = 5;
    new Float:realneCislo = 7.43;
    
    printf("%s: %i + %f = %f", text, cislo, realneCislo, realneCislo + cislo);
    
    printf("Faktorial: %i! = %i", cislo, faktorial(cislo));
    printf("Faktorial2: %i! = %i", cislo, faktorial2(cislo));}stock faktorial(n) {
    return n > 0 ? (n*faktorial(n-1)) : 1;}stock faktorial2(n) {
    new ret = 1;
    while(n > 1) {
        ret *= n--;
    }
    return ret;}
Harald zur Hausen

Životopis

Medicínu vyštudoval v Düsseldorfe, dlhé roky pracoval vo virologickom ústave univerzity vo Würzburgu. V roku 1972 bol menovaný profesorom virológie na univerzite v Erlangene. V rokoch 1983 až 2003 bol riaditeľom Výskumného centra pre výskum rakoviny v Heidelbergu.
Saint-Julien-aux-Bois

Poloha

Obec má rozlohu 44,09 km². Najvyšší bod je položený 664 m n. m. a najnižší bod 354 m n. m.

Obyvateľstvo

Počet obyvateľov obce je 487 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fresnes-sur-Marne

Poloha

Obec má rozlohu 7,46 km². Najvyšší bod je položený 88 m n. m. a najnižší bod 38 m n. m.

Obyvateľstvo

Počet obyvateľov obce je 657 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Petula Clark

Životopis

Už v siedmich rokoch spievala v detskom zbore. Čoskoro potom sa na stanici BBC stala detskou hviezdou. Do roku 1950 už hrala v 20 filmoch. Na tieto úspechy dokázala ako dospelá nadviazať a usporiadala svetové turné. Jej hit Monsieur sa umiestnil na prvom mieste nemeckej hitparády a stala sa známou v nemecky hovoriacich krajinách. Jej hit Downtown, ktorý bol spievaný aj po nemecky, jej priniesol cez 3 milióny predaných platní. Celkovo predala viac než 68 miliónov platní.
V roku 1961 sa vydala za francúzskeho novinára Clauda Wolffa s ktorým má dve dcéry a jedného syna.
Moutonneau

Poloha

Obec má rozlohu 4,22 km². Najvyšší bod je položený 119 m n. m. a najnižší bod 61 m n. m.

Obyvateľstvo

Počet obyvateľov obce je 102 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boussac (Aveyron)

Poloha

Obec má rozlohu 17,92 km². Najvyšší bod je položený 758 m n. m. a najnižší bod 518 m n. m.

Obyvateľstvo

Počet obyvateľov obce je 530 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
GeForce 2 GO

nVIDIA GeForce 2 GO je prvé GPU určené pre notebooky. Vyrobená bola 180nm procesom. Veľkosť čipu je 65 mm² a je na ňom 20 miliónov tranzistorov. Postavená je na čipe NV11-B2 čo je desktopová GeForce 2 MX. Obsahujú zhodne 2 pixel shadery, 4 TMU a 2 ROP a odlišujú sa len taktom jadra GPU. Najsilnejšie Geforce 2 MX 400 mali jadro taktované na 200 MHz, kým GeForce 2 GO „len“ 143 MHz z nutnosti zníženia spotreby a tepelného zaťaženia. Maximálna spotreba GeForce 2 GO bola len 2,4 W. Hry vyžadujúce DirectX 10 a novší, sa na tejto karte spustiť už nepodarí, karta totiž neobsahuje unifikované (programovateľné) shadery.

Technológie

Karta používa hardvérovú akceleráciu transformácie a nasvietenia (T&L), NVIDIA Shading Rasterizer pre viac reálne obrázky, Digital Vibrance Control (DVC) pre rozšírené nastavenie obrazu, TwinView pre pripojenie druhého monitora, PowerMizer utilitu pre nastavenie priorít užívateľa (dlhá výdrž batérie, vysoký výkon). Karta zvláda maximálne rozlíšenie 2048x1536 pri 60 HZ, podporuje DirectX 7.0 a OpenGL 1.2.

GeForce 2 GO 100

Je najslabší model línie GeForce 2 GO. Na trh bola uvedená vo februári 2001. Jadro má taktované na 125 MHz. Dokáže spracovať 250 MPixel/s a 500 MTexel/s. Pamäť má kapacitu 16 MB, je typu DDR, je taktovaná na 166 MHz, ku karte sa pripája prostredníctvom 32bit pamäťovej zbernice a jej maximálna priepustnosť je 1.328 GB/s. Rozmery BGA sú 23x23mm.

GeForce 2 GO 200

Uvedená na trh vo februári 2001. Taktovaná je rovnako ako GeForce 2 GO, ale zachováva si rozmery BGA rovnaké ako GeForce 2 GO 100 23x23mm. Takty jadra sú 143 MHz, spracuje 286 MPixel/s a 572 MTexel/s. Karta je osadená 32 MB DDR pamäte, pripojená je prostredníctvom 64bit pamäťovej zbernice a priepustnosť činí 2.656 GB/s

GeForce 2 GO

Je najsilnejší model tejto línie. Na trh bola uvedená v novembri 2000. Jadro GPU je rovnako nataktované ako v modeli GeForce 2 GO 200. Jediný rozdiel je v pamäti. Karta je osadená 64 MB DDR pamäťou, ktorá je pripojená buď prostredníctvom 64bit pamäťovej zbernice ktorej priepustnosť je 2.656 GB/s alebo 128bit pamäťovou zbernicou ktorej priepustnosť je 5.31 GB/s. Bola určená do väčších notebookov keďže jej rozmery BGA sú 31x31mm.
Mouzeil

Poloha

Obec má rozlohu 18,87 km². Najvyšší bod je položený 54 m n. m. a najnižší bod 9 m n. m.

Obyvateľstvo

Počet obyvateľov obce je 1 825 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Kucka

Klubová kariéra

Kucka začal svoju kariéru v Podbrezovej. Po skvelej sezóne si ho vyhliadol Ružomberok, odkiaľ sa hneď po roku sťahoval do pražskej Sparty. Najdlhšie v kariére pôsobil v klube FC Janov, odkiaľ následne prestúpil do slávneho AC Milána. Po dvojročnom pôsobení odišiel do tureckého Trabzonsporu. Po dvoch rokoch sa sťahoval opäť, vrátil sa do Talianska a hráva za Parmu.

Reprezentačná kariéra

V slovenskej reprezentácii dostal prvú pozvánku na zápas Slovensko – Lichtenštajnsko, ktorý sa odohral 19. novembra 2008. V tomto zápase aj nastúpil, keď v 53. minúte striedal Branislava Obžeru. Tréner Vladimír Weiss ho za výkon pochválil.
So Slovenskou reprezentáciou sa predstavil na Majstrovstvách sveta 2010, Majstrovstvách Európy 2016 a v Lige národov 2018/2019.
Hluchota

Hluchota (lat. surditas) je porucha až strata sluchu, ktorá sťažuje alebo znemožňuje príjem zvukových informácií.

Prevodná porucha sluchu

Prevodná porucha sluchu vzniká na ceste medzi vonkajším zvukovodom k strednému uchu. Ide o kvantitatívnu poruchu, záleží na hladine hluku. Tiché zvuky nie sú zaznamenané. Lepšie sú vnímané vysoké tóny než nízke. Väčšinou ide o ľahšie poruchy, ktoré sa kompenzujú naslúchadlom.

Percepčná porucha sluchu

Percepčná porucha sluchu je porucha vnútorného ucha. Pri tejto poruche je zlé rozpoznávanie obsahu reči. Horšie sú vnímané vysoké tóny. Ide o ťažké poruchy sluchu, ktoré sa dajú čiastočne kompenzovať naslúchadlom (zosilniť zvuk), ale porozumenie reči je ťažké. Naslúchadlo nie je dostatočnou kompenzáciou, pomôcť môžu doplnkové kompenzačné pomôcky, ktoré „približujú“ zvuk a tak čiastočne pomáhajú zrozumiteľnosti ľudskej reči. Sú to napr. tzv. viacsmerové mikrofóny. Postihnutý s percepčnou poruchou je nútený konfrontovať počuté s textom a preto je uňho dôležitá kombinácia zrakového vnemu. Pri kombinovanej poruche (zrak – sluch) je u postihnutého značne obmedzená schopnosť uplatnenia sa v živote.

Centrálna porucha sluchu

Ide o poškodenie prijímania zvukových informácií na úrovni sluchového nervu alebo mozgu. Prejavy sú obdobné ako pri percepčnej poruche.
Krajná Poľana

Prírodné pomery

Nadmorská výška 330 m stred obce, 320 – 507 v chotári. Krajná Poľana leží v severnej časti Nízkych Beskýd pri ústí riečky Bodružalíka do Ladomírky. Mierne členitý povrch zväčša odlesneného chotára tvoria flyšové súvrstvia.
V obci, ktorá patrí do územia Laboreckej vrchoviny, je od 17. septembra  2009 vyhlásené Ministerstvom životného prostredia "Chránené vtáčie územie", ktoré má zabezpečiť podmienky pre  prežitie a rozmnožovanie vtákov európskeho významu.

Staré a inojazyčné názvy obce a obyvateľské mena

Pôvodný názov – Hunkovská Poľana – svedčí o tom, že ju pôvodne vybudovali na poľane v susedstve Hunkoviec, neskôr bola premenovaná prívlastkom „krajná“, z čoho môžeme usudzovať, že ju spravovali krajníci.
Kúpalisko

Umelé kúpaliská

Musia byť vybavené pre pohodlie návštevníkov šatňami na prezliekanie, stánkami s predajom jednoduchého sortimentu potravín a nápojov, splachovacími záchodmi, pisoármi, sprchami, ako aj pokladňou na vyberanie vstupného. Prakticky všetky umelé, organizované kúpaliská majú svoj návštevný poriadok, ktorý zakazuje a prikazuje, napríklad kúpanie je povolené iba v plavkách. Informácie o teplote vody v jednotlivých bazénoch a o teplote vzduchu musia byť prístupné návštevníkom a musia sa aktuálne uvádzať každý deň.

Zdravotné riziká

Vo vode na kúpanie sa za vhodných podmienok množia rôzne druhy mikróbov, húb, plesní, kvasiniek; vyskytnúť sa môžu aj črevné parazity. V prírodných kúpaliskách sú hrozbou najmä sinice. V nekontrolovaných prírodných kúpaliskách býva významnejšie riziko chemického znečistenia napr. ropnými látkami, ťažkými kovmi, pesticídmi a detergentmi.
František Xaver Richter

Život

Miesto jeho narodenia nie je celkom isté. Johann Georg Meusel v roku 1778 zaznamenal, že sa narodil v Holešove na Morave a pravdepodobne tento údaj získal od samotného skladateľa. Historici však v holešovských matrikách zmienku o Richterovom narodení nenašli. Dohľadane bolo naopak to, že v rokoch 1722 – 1727 študoval Richter na jezuitskom gymnáziu v Uherskom Hradišti (aj v tunajších úradných záznamoch je ako miesto narodenia študenta uvedený Holešov). Je tiež pravdepodobné, že v Uherskom Hradišti navštevoval hudobný seminár sv. Františka Borgiáša. Nejasnosti okolo pôvodu viedli aj k diskusiám o jeho národnosti - meno Richter bolo bežné v českej i nemeckej komunite na Morave, takže etnicitu nemožno určiť. Jedna z verzií hovorí, že jeho otcom mohol byť strážny na zámku v Holešove Matěj Richter, o ktorom bola nájdená zmienka z roku 1722. Meno Matěj by mohlo svedčiť skôr pre český pôvod.
Po ukončení gymnázia v roku 1727 sa František (či Franz) Xaver historikom na deväť rokov stráca z dejín. Špekulácie hovoria o pobyte vo Viedni a Taliansku. Druhá verzia vychádza z toho, že roku 1736 sa preukázateľne nachádzal medzi talianskymi spevákmi vojvodskej opery v Stuttgarte. Spieval tu bas. Roku 1737 bol menovaný hudobným riaditeľom Rytierskej akadémie v benediktínskom kláštore v Ettale. Tu zložil svoju prvú známu skladbu: oratórium Der Mensch vor Gottes Gericht. V roku 1740 sa stal vedúcim kapely biskupa v Kemptene. Stvoril pre ňu ďalšiu prelomovú skladbu, svoje Te Deum.
Roku 1746 odišiel Richter do Mannheimu, kde v kurfirtskom orchestri síce ponížil - stal sa znovu len spevákom-basistom - ale prestíž orchestra bola taká, že mu to stačilo, a aj tak si finančne polepšil. Orchester vtedy riadil jeho krajan: Jan Václav Stamic. V roku 1748 kurfirst Carl Theodor zadal Richterovi úlohu zložiť oratórium La deposizione della croce. Za ne bol roku 1768 menovaný dvorným komorným skladateľom. Pre kurfirsta Richter tiež napísal učebnicu hudobnej skladby Harmonische Belehrungen (1767). V mannheimskom období napísal 80 symfónií, ktoré mali zásadný význam pre rozvoj symfónie romantickej, hoci sám Richter zostal vždy na pôde baroka.
V rokoch 1757 – 1758 cestoval Richter po Európe a uvádzal tu svoje skladby - koncertoval v Anglicku, Holandsku i Francúzsku. Práve tam mal najväčší úspech a preto tiež z Francúzska prišla v roku 1769 ponuka na miesto kapelníka v kapitule katedrály Notre-Dame v Štrasburgu. Richter prijal, pretože podmienky boli vynikajúce - 20 spevákov, 40 členov orchestra a ako pomocník Haydnov žiak Ignaz Pleyel. Pre kapitulu skladal dvadsať rokov, až do svojej smrti, a to hlavne chrámovú hudbu (oi. 27 omší a 2 requiem). Tieto diela boli zachránené, keď bol roku 1791 archív štrasburskej kapituly presťahovaný do nemeckého Offenburgu, aby nebol zničený revolucionármi. Napriek tomu je jeho štrasburské dielo dodnes menej známe, pretože dlho bolo vo výhradnom majetku kapituly.
Niekedy je označovaný za zakladateľa sláčikového kvarteta.
Aron (Mayenne)

Poloha

Obec má rozlohu 32,85 km². Najvyšší bod je položený 160 m n. m. a najnižší bod 103 m n. m.

Obyvateľstvo

Počet obyvateľov obce je 1 753 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Taktsang goemba

Taktsang goemba (Tigrie hniezdo) je najdôležitejší budhistický kláštor v Bhutáne. Kláštor leží v blízkosti mesta Paro, vo výške 3 120 m n. m. Kláštor nesie prvky tradičnej bhutánskej architektúry.
Kláštor založil "mních na lietajúcom tigrovi", Guru Rinpočhe. Bol dokončený v roku 1692.